St. Marys katedral

St. Marys katedral, fullt engelsk navn: Cathedral Church of St Mary of the Assumption, Aberdeen, er den katolske katedralen i Aberdeen og bispesetet for Aberdeen bispedømme innen Saint Andrews og Edinburgh erkebispedømme. 

Katedralen ble tegnet av den lokale arkitekten Alexander Ellis og ble åpnet i desember 1860 som den viktigste katolske kirken i den vestlige delen av Aberdeen.Historikk på katedralens nettside, besøkt 16. september 2014 Den ble forhøyet til katedral da bispesetet ble opprettet i 1878 i forbindelse med gjenopprettingen av det katolske kirkelige hierarki i Skottland samme år.

Tårnspiret og kirkeklokkene ble bygget på av R.G. Wilson i 1876-77. Interiøret ble endret og forenklet som følge av de liturgiske reformene som ble vedtatt av Andre Vatikankonsil i årene 1962-65.
mini|left|Hovedinngangen
Hovedinngangen blir bare brukt på søndager, ved bryllup, kirkelige festdager og ved begravelser. Hovedinngangen har et gravert vindu med en framstilling av den hellige John Ogilvie som led martyrdøden 10. mars 1615, et arbeid av David Gulland. Dette vinduet ble innsatt i 1978 for å markere 100-årsjubileet for gjenopprettelsen av det kirkelige hierarki.

På hverdagen brukes sideinngangen 16 Huntly Street.

Langs den nordlige veggen er det en korsvei, utført som mosaikk, utført av Gabriel Loire (1904–1996).

 Referanser 

Eksterne lenker
 Katedralens hjemmeside
 Bispedømmets hjemmeside

Kategori:Katedraler i Skottland
Kategori:Aberdeen
Kategori:Den katolske kirke i Skottland
Kategori:Religiøse byggverk fra 1860
Kategori:Vernede byggverk i Aberdeenshire
Kategori:1800-tallet i Skottland
Kategori:1860 i Storbritannia